
   MUNICIPIUL BRAD


      P R I M A R U L
 Nr. 18/11017/22.01.2026
R E F E R A T   DE   A P R O B A R E
privind aprobarea execuției bugetare a Municipiului Brad şi a instituţiilor şi serviciilor subordonate Consiliului Local al Municipiului Brad
pe trimestrul IV al anului 2025
În conformitate cu prevederile art. 57 alin. 2 și alin. 4 din Legea nr. 273/2006 privind finanţele publice locale, cu modificările şi completările ulterioare, ordonatorul principal de credite are obligaţia să întocmească, trimestrial și annual, situaţii financiare asupra execuţiei bugetare și să le prezinte spre aprobare Consiliului Local.
Ținând cont de prevederile legale în vigoare, am inițiat prezentul proiect de hotărâre prin care am propus aprobarea execuţiei bugetare a Municipiului Brad pe trimestrul IV al anului 2025, după cum urmează:


     a) - la venituri în sumă de 85.068.973 lei, din care la secţiunea de funcţionare 32.021.942 lei, iar la secţiunea de dezvoltare 53.047.031 lei;


     b) - la cheltuieli în sumă de 93.693.473 lei, din care la secţiunea de funcţionare 39.051.606  lei, iar la secţiunea de dezvoltare 54.641.867 lei;

           c) - un deficit de 8.624.500 lei, din care, la secţiunea de funcţionare un deficit în sumă de 7.029.664 lei, iar la secţiunea de dezvoltare un deficit în sumă de 1.594.836 lei.

Totodată, am propus aprobarea execuţiei bugetare pe trimestrul IV al anului 2025 în ceea ce privește instituţiile şi serviciile publice finanţate din venituri proprii, după cum urmează:

            a) -  la venituri în sumă  de   47.502.957 lei;

            b) -  la cheltuieli în sumă de  47.661.331 lei;

            c) -  un deficit bugetar de 158.374 lei.
Precizez că acest cont de execuție al instituțiilor publice finanțate din venituri proprii se referă la veniturile proprii și cheltuielile efectuate din aceste venituri, în trimestrul IV al anului 2025, de către instituțiile de învățământ preuniversitar de stat, de către Spitalul Municipal Brad, de către Clubul Sportiv Municipal ”Aurul” Brad și din vânzarea lemnului.
Am propus, de asemenea, execuția bugetară a creditelor interne pe trimestrul IV al anului 2025,  după cum urmează:

            a) -  la venituri în sumă  de  4.609.563 lei;

            b) -  la cheltuieli în sumă de  1.817.080 lei;

            c) -  un excedent bugetar de 2.792.483 lei.


În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre  în forma prezentată.
Invoc în susţinerea propunerii mele prevederile art. 8 şi art. 57 alin. (2) și alin. (4) din  Legea nr. 273/2006 privind finanţele publice locale, cu modificările şi completările ulterioare, precum și ale art. 129 alin. 2 lit. b și alin. 4 lit. a din O.U.G. nr. 57/2019 privind Codul administrativ, cu modificările și completările ulterioare.

